
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.

A megjelent fontosabb jogszabályok:
26/2011.(III.10.) Korm. rendelet

Az egyszerűsített honosítási eljárással összefüggő egyes kormányrendeletek módosításáról

2011. évi XX. törvény

Az államháztartásról szóló 2007. évi LXXXIX. törvény módosításáról

2011. évi XXII. törvény
Egyes törvényeknek a vízkárelhárítás hatékonyabbá tételével összefüggő módosításáról

12/2011.(III.22.) NGM rendelet
A közalkalmazottak jogállásáról szóló 1992. évi XXXIII. törvény végrehajtásáról
2011. évi XXIX. törvény
Az energetikai tárgyú törvények módosításáról

2011. évi XXX. törvény 
Egyes közszolgálati tárgyú törvények módosításáról

2011. évi XXXI. törvény 
Az államháztartásról szóló 1992. évi XXXVIII. törvény módosításáról

2011. évi XXXII. törvény

A Magyar Köztársaság 2011. évi költségvetéséről szóló 2010. évi CLXIX. törvény módosításáról

46/2011.(III.25.) Korm. rendelet 
A közbeszerzések központi ellenőrzéséről és engedélyezéséről

2011. évi XXXIII. törvény 
A kis- és középvállalkozásokról, fejlődésük támogatásáról szóló 2004. évi XXXIV. törvény módosításáról

2011. évi XXXV. törvény 
Az általános forgalmi adóról szóló 2007. évi CXXVII. törvény módosításáról

A testület két ülése között tett fontosabb intézkedések 
Január 26-án dr. Despotov Svetozár alpolgármester és dr. Urbán-Szabó Béla képviselő vettek részt a Települési Önkormányzatok Országos Szövetsége Jász-Nagykun-Szolnok Megyei polgármesteri fórumán. A fórumon lehetőség nyílt különféle képzési programok megtekintésére, továbbá pályázatok ismertetésére. 
Február 11-én a Közlekedésfejlesztési Koordinációs Központ felhívására pályázatot nyújtottunk be „Közlekedésbiztonsági beavatkozásra” címmel. 

Február 15-én megbeszélést folytattunk a DUNA Fejlesztési Kft. vezetőivel az új szennyvíztisztító megvalósítását, valamint az Ipari Park területén lévő ingatlan hasznosítását érintő együttműködési kérdésekben. 

Szintén ezen a napon a Képviselő-testület határozatának megfelelően aláírtuk a PIETAS Temetkezési BT. vezetőjével a martfűi temető üzemeltetésére vonatkozó szerződést. 

Február 16-án Kunszentmártonban a TISZAZUGI-LEADER  Nonprofit Kft. ülésén Szekeres Mónika Gizella képviselte az önkormányzatot. 

Szintén ezen a napon látogatást tettünk Vezseny település polgármesterénél, valamint Rákócziújfalu Község polgármesterénél. 

Február 18-án a Szolnoki Kistérség Többcélú Társulása Területfejlesztési Tanácsának ülésén és bizottsági ülésén vettem részt, ahol a főbb napirendi pontok között tárgyalta a tanács a kistérségi iroda 2010. évi költségvetésének módosítását, pályázatokat és a 2011. évi költségvetését. 
Február 22-én egyeztetést tartottunk az oktatási intézményeink vezetőinek és a közalkalmazotti fórum képviselőinek részvételével az általános iskola és a középiskolát érintő átszervezési szakmai kérdések tárgyában. 

Február 24-én kezdeményezésünk alapján, a Vezsenyi komphoz vezető út felújításával kapcsolatos értekezlet megtartására került sor városunkban. 

A megbeszélésen jelen volt az országgyűlési képviselőnk, a Révhajósok Országos Egyesületének alelnöke, a Közútkezelő KHT munkatársa, valamint Tiszaföldvár és Vezseny polgármester is. 

A résztvevők egyetértettek abban, hogy közös érdek az út járhatóvá tétele, melynek érdekében a lehetséges pályázati források felkutatására tesznek lépéseket. 

Február 27-én részt vettem a Szent Tamás templomban Varga Lajos váci segédpüspök atya és a környék papjai által bemutatott koncelebrációs szentmisén, majd a „Tánc és Film -56” címmel fiatalok emlékeztek a forradalom és szabadságharc dicső és tragikus napjaira. 

Február 28-án Törökné Szabó Ildikó munkatársam vett részt anyakönyvi szakmai konzultáción, Kunszentmárton Polgármesteri Hivatalban. A szakmai konzultáció témája önkormányzati rendelet alkotása anyakönyvi eljárásban, továbbá konzultáció az egyszerűsített honosítási eljárás tapasztalatairól.
Március 1-jén a Jász-Nagykun-Szolnok Térségi Integrált Szakképző Központ ülésén Rágyanszky István képviselő vett részt, ahol a társulás elnökének és elnökhelyettesének megválasztására, nyertes projektek megvalósítása során létrejött vagyon meghatározására, szakképzés-fejlesztési támogatások elosztási módjára került sor. 

Március 3-án Tomasovszky László úrral tekintettük át az aktuális együttműködési kérdéseket.

Szinten ezen a napon városunk főépítészével a helyszínen tekintettük az önkormányzati ingatlanok műszaki állapotát a pályázatok benyújtásának rangsorolása, előkészítése érdekében. 

Ugyan ezen a napon látogattuk meg Kengyel község polgármesterét, településeink együttműködési lehetőségeinek megbeszélése érdekében. Közös projektként a legfontosabb feladatok a Martfű-Kengyel kerékpárút megépítését jelöltük meg, mely kérdésekben már a konkrét lépéseket is egyeztettük. 

Március 17-én a Tiszazugi Leader Vidékfejlesztési Programiroda Nonprofit Kft. ülésén Antal László képviselő vett részt, melyen a kft. működését szabályzó jogszabályváltozásról és az ezzel kapcsolatos határidős feladatról döntött a testület, tovább projektötlet gyűjtés tapasztalatairól, a kft. jogszabályváltozás előtti pénzügyi helyzetéről volt szó. 
Március 17-én a Jász-Nagykun-Szolnok Megyei Rendőrkapitányságon tájékoztatást adtak arról, hogy a Megyei Rendőrkapitányság látja el veszélyhelyzetekben a logisztikai feladatokat, a vezényelt erők mozgatása, elhelyezése szempontjából. Kérték a településeket, hogy az elhelyezésre és étkeztetésre leadott adatokat pontosítva küldjék meg, illetve találkozási pontokat adjanak meg a település területén, melyek alkalmasak nagyobb létszámú erőket szállító járművek fogadására.
Március 22-én a rákóczifalvai Polgármesteri Hivatalban a Szolnoki Kistérség Többcélú Társulása Gyermekjóléti és Szociális Szolgáltató Központ Területi Szociális Bizottságának ülésén vettem részt, ahol a személyes gondoskodást nyújtó szociális ellátások intézményi térítési díjáról, és szolgáltató központ 2010. évi működéséről szóló beszámolót tárgyalta a bizottság. 

Szintén ezen a napon a Damjanich János Általános Iskola, Gimnázium, Szakképző Iskola és Kollégium nevelőtestületi ülésén vettem részt. 

Március 23-án az „Alföld Szíve” Térségi Turisztikai Egyesület alakuló közgyűlésén vettem részt, ahol sor került az alapszabály elfogadására, a tisztségviselők megválasztására, és az egyesület 2011. évi tagdíjának megállapítására. 

Március 24-én az egészségügyi intézményeink dolgozóinak és a vállalkozó orvosoknak tartottunk megbeszélést, melynek fő napirendje az egészségügyi ellátás aktuális kérdései, az egészségház felújításának pályázati lehetősége volt. 
Március 26-án a rekultivált bányagödör területén faültetésre került sor. Az ültetésen civil szervezetek (Nyugdíjas klubok, Jóreménység Klub, Extrém Sportegyesület, triatlonosok) képviselői, a Településellátó Szervezet dolgozói, önkormányzati képviselők, hivatali dolgozók vettek részt.
A délelőtt folyamán, 216 db fát ültettünk.

Fafajták mint: magas kőrizs 135 db, platán 4 db, szivarfa 2 db, nyírfa 15 db, pusztaszil 20 db, hársfa 6 db, juhar 10 db, szomorú japánakác 18 db, császárfa 6 db. 

A fák vásárlása a Heineken Sörgyárak Zrt. támogatásával valósult meg.
Martfű város is csatlakozott a Föld órája megmozduláshoz, a Természetvédelmi Világalap által szervezett akcióhoz. 2011. március 26-án szombaton 20.30-tól 21.30-ig került lekapcsolásra került a díszkivilágítás a főtéren. Számos martfűi gyermek illetve felnőtt tiszteletét tette a Városházánál tartandó gyertyagyújtáson. A program kellemes baráti hangulatban telt. A program elsősorban a környezetvédelemre, a klímaváltozás okozta veszélyekre hívta fel a figyelmet.    

Március 28-án a REMONDIS Rt. igazgatója Szabó Péter bemutatta Majoros Róbert Urat, a Szelevényi Hulladéklerakó vezetőjét.
Március 29-én a Szolnoki Kistérség Többcélú társulása Gyermekjóléti és Szociális Szolgáltató Központ Gyermekvédelmi Tanácskozást hívott össze, melyen értékelték a 2010. évben végzett gyermekvédelmi munkát, a jelzőrendszeres tevékenységet és a tapasztalatok összegzése után meghatározták a 2011. évi feladatokat. A tanácskozáson dr. Veres Éva gyámhivatal vezető és Herczegné Horváth Eszter csoportvezető vett részt. 

Március 29-én a Damjanich János Általános Iskola, Gimnázium, Szakképző Iskola és Kollégium nevelőtestületi ülésén vettem részt. 

Március 30-án a Címzetes Főjegyzővel vettem részt a Szolnoki Kistérség Többcélú Társulása Társulási Tanácsának ülésén, ahol a főbb napirendi pontok között megtárgyalásra került, „A szociális és gyermekjóléti alapszolgáltatások és – ellátások infrastrukturális feltételeinek minőségi fejlesztés a Zagyva menti mikro térségben”, közbeszerzési eljárásokról szóló éves statisztikai jelentés elfogadására, szociális intézmények feladatellátásáról beszámoló elfogadására, személyes gondoskodást nyújtó szociális ellátások intézményi térítési díjainak megállapítására. 
Március 30. 
A Jász-Nagykun-Szolnok Megye Esély Szociális Közalapítványa Regionális Szellemi Forrásközpont az Észak-alföldi Regionális Szakmai Támogató Hálózat projekt keretében „A közfoglalkoztatás új rendszere”  címmel szakmai műhelyt szervezett Szolnokon. Helyszíne a Megyeháza volt, az előadást Kőnig Éva vezette. 

2011-től alapjaiban megváltozott az aktív korúak ellátásának, ezen belül a  közfoglalkoztatás rendszere. Az eddig formák – közcélú-, közhasznú foglalkoztatás, közmunka – helyett más típusúak kerülnek bevezetésre, amelyek új feladatok elé állítják az önkormányzatokat. Az aktív korúak ellátásaiban részesülők foglalkoztatása pályázati rendszerben történik. Így a foglalkoztatás hatékonysága nagymértékben függ attól, hogy az önkormányzatok sikeresen pályáznak-e. A sikeres pályázathoz viszont szükséges az alábbiak ismerete: 

- az új rendszer jogszabályi hátterének az ismerete

- a munkaügyi kirendeltségekkel történő együttműködés 

- a bérpótló juttatásban részesülő személyeket foglalkoztató szervezetekkel történő együttműködés 

- együttműködés az egyházakkal, civilszervezetekkel annak érdekében, hogy a segélyben részesülők foglalkoztatása minél teljesebb körű legyen

a közfoglalkoztatás tervezése

a bérpótló juttatásban részesülők melyik foglalkoztatási formába vonhatók be, illetve milyen más lehetőség van a 2012-től bevezetésre kerülő az új továbbfolyósítási feltétel teljesítésére, 

- a pályázatok időben és megfelelő színvonalon történő elkészítése. 

Az előadás során tájékoztatás hangzott el a házimunka, valamint az önkéntes tevékenység bejelentésének módjairól. 

A két ülés közötti időszakban végzett bizottsági tevékenységről

Egészségügyi és Szociális Bizottság 

Február 8-án megtartott soron következő ülésén elfogadta az önkormányzat 2011. évi pénzügyi tervét, megtárgyalta a gyermekvédelmi és szociális ellátásokról szóló rendelet-tervezetet, elfogadta a bizottság 2011. évi munkatervét. 

Döntést hozott átruházott hatáskörben. 
Február 8-án megtartott zárt ülésén döntést hozott átruházott hatáskörben. 

Február 22-én megtartott zárt ülésén döntést hozott átruházott hatáskörben. 

Március 8-án megtartott zárt ülésén döntést hozott átruházott hatáskörben. 

Március 22-én megtartott zárt ülésén döntést hozott átruházott hatáskörben. 

Április 5-én  megtartott zárt ülésén döntést hozott átruházott hatáskörben. 

Pénzügyi, Ügyrendi és Városfejlesztési Bizottsága 

Városfejlesztési, Környezetvédelmi és Turisztikai Albizottság 

Február 7-ei ülésen az alábbi napirendi pontok tárgyalására került sor: 
· Javaslat az önkormányzat 2011. évi pénzügyi tervére

· Előterjesztés a gyermekvédelmi és szociális ellátásokról szóló rendelet-tervezetről

· Előterjesztés a 2010. évi pénzügyi terv módosítására

· Tájékoztató a temető üzemeltetési feladatok ellátásáról

Oktatási, Művelődési, Sport, Civil és Egyházi Kapcsolatos Bizottsága
Február 7-én megtartott ülésén javaslatot fogadott el az önkormányzat 2011. évi pénzügyi tervéről, az önkormányzat információs és kommunikációs tevékenységéről, és a 2011. évi helyi érdekű célokra elkülönített pályázati keret elosztásáról. 
Pénzügyi, Ügyrendi és Városfejlesztési Bizottság 

Városfejlesztési, Környezetvédelmi és Turisztikai Albizottság 

Oktatási, Művelődési, Sport, Civil és Egyházi Kapcsolatos Bizottsága
Február 28-án együttes ülésen előterjesztést fogadtak el a bizottságok ingatlan vásárlásról és a közoktatási feladatellátás továbbfejlesztéséről. 

Oktatási, Művelődési, Sport, Civil és Egyházi Kapcsolatos Bizottsága
Március 28-án megtartott ülésén döntött a bizottság kitüntetési javaslatokról. 

Pénzügyi, Ügyrendi és Városfejlesztési Bizottsága 

Március 28-ai ülésén előterjesztést fogadott el a sportcsarnok felújításáról, pályázat beadásáról.

Az átruházott hatáskörben hozott döntések a jegyzőkönyvvezetőnél bármikor megtekinthetők. 

Kérem tájékoztatóm tudomásul vételét. 

Martfű, 2011. április 4.
                                                                                            Dr. Kiss Edit 

                                                                                           polgármester 

A tájékoztatót látta: 

Balogh Edith 

címzetes főjegyző 

A tájékoztatót készítette: 

Sávai Andrásné 

